สำหรับผู้ที่ไปเที่ยวเกาะคิวชูแถบเหนือนั้นย่อมไม่พลาดที่จะแวะเมืองแห่งออนเซนที่ขึ้นชื่อว่ามีน้ำพุร้อนมากถึง 10 แบบจาก 11 แบบในโลก และสำหรับเมืองเล็กๆอย่างเบปปุที่ได้ชื่อว่าเป็นเมืองแห่งบ่อน้ำพุร้แนอย่างนี้ นักท่องเที่ยวก็ไม่พลาดที่จะนอนเรียวกังแช่น้ำร้อนเช่นกัน 

สำหรับที่เรียวกังคิราคุนั้นเป็นเรียวกังเล็กๆที่มีเพียง 13 ห้อง ตั้งอยู่ใกล้ๆ สถานที่ท่องเที่ยวในเมืองซึ่งสามารถเดินไปได้เพียง 5 นาทีเท่านั้น เมื่อมาถึงสถานี JR Beppu เราสามารถโทรบอกทางโรงแรมให้มารับได้เลยครับ โดยไม่เสียค่าใช้จ่าย เรียวกังในญี่ปุ่นนั้นส่วนใหญ่จะคิดราคาแบบ full board หรือ half board ซึ่งต่างกันตรงที่มีอาหารกลางวันและไม่มีครับ ผมเลือกแบบ half board ที่รวมอาหารเย็นและอาหารเช้าครับ ผมมาถึงสถานีเร็วมากเลยโทรให้ทางโรงแรมมารับ และวางของไว้จากนั้นก็ไปเดินเล่นในเมืองครับ ทางโรงแรมบริหารแบบครอบครัวครับ 

สิ่งพิเศษสำหรับเรียวกังคิราคุนั้นคือมีบ่อออนเซนให้แช่มากถึง 4 บ่อ มีบ่อ outdoor 2 บ่อซึ่งสามารถจองเวลาเพื่อทำให้เป็น private onsen ได้ ผมจองไว้สามทุ่มและได้แจ้งว่าจะรับอาหารเย็นตอน 6 โมงครับ

เมื่อถึงเวลา ทางโรงแรมจะเสิร์ฟอาหารในห้องพักที่เราพักครับ อาหารก็เป็นแบบไคเซกิซึ่งเป็นปกติของเรียวกังอยู่แล้วครับ อาหารถือว่าหลากหลายทีเดียว ผมได้เตรียมสาเก จาก 7-11 ไว้แล้ว สรุปว่าวันนั้น นั้นจิบสาเกชมวิวเมืองเบปปุ แกล้มอาหารเย็น กว่าจะไปออนเซนเรียกว่าหน้ามืดหัวจะทิ่มบ่อครับ 

อาหารนั้นต้องบอกว่าดีทุกอย่างครับ ถ้าเทียบกับไทย แต่คาดว่าเนื่องจากเป็นเกาะที่มีภูเขาไฟและบ่อน้ำพุร้อนค่อนข้างเยอะทำให้ปลาในแทบนี้มันไม่ค่อยเยอะครับ 

ส่วนอาหารเช้านั้นก็อร่อยเช่นกันครับ ที่ประทับใจที่สุดคือบริการครับ ทุกระดับประทับใจจริงๆ พร้อมส่งที่สถานีและแนะนำที่เที่ยวสำหรับเมืองต่อไปที่จะไปต่อเรียบร้อย

ปล. ไข่ออนเซนของแท้อร่อยมาก หอมกำมะถันและออกน้ำตาลๆ